Greatest Hits II (Queen)
Greatest Hits II je drugi kompilacijski album britanske rock grupe Queen objavljen 28. oktobra 1991 a ujedno i posljednji album Queena objavljen za života Freddieja Mercuryja, koji je preminuo nakon nepunih mjesec dana od upale pluća uzrokovane HIV-om. Album je dostigao 1. mjesto u britanske top-liste i jedan je od 8 najbolje prodavanih albuma u historiji UK s prodanih 3.700.000 primjeraka u UK i ukupno 16.000.000 prodanih kopija (do 2009) širom svijeta. Kompilacija sadrži najveći broj hitova grupe Queen izdatih u periodu između 1981. i 1991.